stanford-oval/wikipedia huggingface dataset:
Boeing 747SP
Historia > Kehitys

Vuonna 1969 esitellyn Boeing 747:n ensimmäisen version, 747-100:n, kehityskustannukset olivat niin suuret, ettei Boeingillä ollut varaa lähteä kilpailemaan uudella konetyypillä 1970-luvun alussa markkinoille tulleiden, hieman pienempien Douglas DC-10- ja Lockheed L-1011 TriStar -laajarunkokoneiden kanssa. Pan Am ja Iran Air olivat kuitenkin vuonna 1973 esittäneet valmistajille pyynnön konetyypistä, joka kykenisi lentämään Yhdysvaltain sekä Aasian ja Lähi-idän välillä ilman välilaskua. Boeing 747:n pääsuunnittelija Joe Sutter vastasi pyyntöön suunnittelemalla 747-100:sta lyhennetyn version, jonka runko oli kevyempi ja johon mahtui enemmän polttoainetta. Versio sai aluksi mallimerkinnän 747SB (short body, lyhyt runko).
Uusi versio oli rungoltaan 14,73 metriä ja kokonaispituudeltaan 14,36 metriä lyhyempi kuin 747-100, ja sen rahtitila 40 prosenttia pienempi. Koneeseen mahtui 276 matkustajaa kolmeen matkustusluokkaan tai 400 matkustajaa tiiviiseen turistiluokkaan. Malli oli vaatinut lyhennyksen yhteydessä paljon muitakin muutoksia. Osio keulasta ensimmäisille oville pysyi samanlaisena, mutta ovesta siiven etureunaan ulottunutta osiota lyhennettiin viidellä metrillä. Siipien takapuolella olleesta osiosta poistettiin 4,2 metriä. Koneen takaosa säilyi muuten ennallaan, mutta sitä käännettiin asteen verran ylöspäin. Koneen yläkerta pidettiin samanlaisena kuin 747-100:ssa, mutta rungon lyhennyksen vuoksi se ulottui siipien yläpuolelle asti. Näin ollen koneen takaosa siipien takaa ja pyrstön juuresta oli suunniteltava uudelleen.
Lyhyemmän rungon seurauksena pyrstön vääntömomentti pieneni, mitä oli kompensoitava sivu- ja korkeusvakaimia kasvattamalla. Sivuvakain oli 1,5 metriä korkeampi kuin 747-100:ssa, ja sivuperäsimestä tuli kaksivaiheinen. Korkeusvakainten kärkiväli kasvoi kolmella metrillä. Koneen rakennetta kevennettiin ja polttoainekapasiteettia saatiin kasvatettua yli 7 500 litralla. Suurinta lentoonlähtöpainoa laskettiin 13 tonnilla, minkä seurauksena 747-100:n monimutkaiset kolmiosaiset laskusiivekkeet saatiin korvattua yksiosaisilla. Niillä saatiin myös vähennettyä lentoonlähtöön tarvittavaa matkaa. Muutosten ansiosta 747SB lensi ja nousi hieman nopeammin kuin 747-100, mutta ennen kaikkea sen toimintamatka oli 2 250 kilometriä pidempi. Lyhennetyn rungon ja korkeamman pyrstön vuoksi kone oli ulkonäöltään selvästi erilainen kuin 747-100, ja se sai lempinimen ”Sutterin ilmapallo” (Sutter’s Balloon). Ennen koneen käyttöönottoa Boeing päätti vielä muuttaa mallinimen 747SP:ksi (special performance, erityinen suorituskyky).
Historia > Sarjatuotanto

747SP:n tuotanto aloitettiin Pan Amin tehtyä kymmenen koneen tilauksen, johon sisältyi myös 15 optiota. Ensimmäinen SP oli kaikkiaan 265. Boeing 747, ja se valmistui 19. toukokuuta 1975. Mallin ensilento tehtiin 4. heinäkuuta. Boeing suunnitteli saavansa myytyä 200 747SP-konetta, ja suunnitelmien mukaan se saisi kehitykseen kuluneet rahat takaisin jo 45 myydyn koneen jälkeen. Koelentojen jatkuessa tilauksia tuli kuitenkin vain vähän. South African Airways tilasi kuusi konetta, joita se käytti lennoilla Eurooppaan. Koneen pitkä toimintamatka tuli tarpeeseen, sillä lennot oli pakko reitittää Afrikan länsirannikon ympäri Etelä-Afrikan apartheid-politiikkaa vastaan langetettujen sanktioiden vuoksi.
Iran Air tilasi neljä 747SP:tä, ja Syrian Arab Airlines suunnitteli lentävänsä kahdella koneella Alian kanssa yhteistyössä Damaskoksesta Ammanin kautta New Yorkiin. Reittisuunnitelmat kuitenkin peruuntuivat, ja koneita käytettiin pääasiassa yhtiön Euroopan-reiteillä. China Airlines lensi neljällä SP:llään suoria lentoja Taipeista Yhdysvaltain länsirannikolle. Korean Airille toimitetut kaksi konetta liikennöivät Soulin ja New Yorkin väliä, ja myös CAAC lensi kolmella koneellaan Yhdysvaltoihin. Qantas hankki kaksi Rolls-Royce-moottorein varustettua 747SP:tä, joiden kantomatka poisti Sydneyn ja Los Angelesin väliseltä lennolta aiemmin Honolulussa tehdyn tankkausvälilaskun. Lisäksi Qantas lensi koneillaan Wellingtonista, jonka kiitotie ei ollut riittävän pitkä muille 747-malleille.
Muita 747SP-koneita tilanneita yhtiöitä olivat Saudia (kolme konetta Rolls-Roycen moottoreilla), Trans World Airlines (kolme konetta) ja Braniff International Airways (neljä konetta). Varsinaisen sarjatuotannon viimeinen kone valmistui elokuussa 1982. Se toimitettiin Iraqi Airwaysille, mutta se toimi Saddam Husseinin yksityiskoneena. Vuonna 1982 valmistui enää neljä SP:tä, kun tuotannon huippuvuonna 1976 koneita oli toimitettu 14. Boeing valmisti tilauksesta vielä yhden 747SP:n Yhdistyneiden arabiemiirikuntien hallitukselle vuonna 1987, joskin sen sisustus asennettiin vasta kaksi vuotta myöhemmin. Tämä 45. kone jäi viimeiseksi valmistetuksi SP:ksi. Koneista kuudessa oli Rolls-Roycen moottorit, kaikissa muissa Pratt & Whitneyn.
Historia > Käyttöhistoria

Liikennekäytössä 747SP oli aluksi ylivoimainen toimintamatkansa suhteen, vaikka kehittyvän moottoritekniikan ja kevyempien materiaalien vuoksi 747-200 ja myöhemmin 747-400 saavuttivat ja lopulta ylittivät SP:n toimintamatkan kuljettaen myös enemmän matkustajia. Ennen tätä 747SP:llä tehtiin kolme maailmanennätyslentoa maailman ympäri, ensimmäinen niistä 1.–3. toukokuuta 1976, kun Pan Amin ”Clipper Liberty Belliksi” nimetty kone lensi 46 tunnissa 26 minuutissa New Yorkista Delhin ja Tokion kautta takaisin New Yorkiin. Sama kone teki myös toisen ennätyksen kiertämällä maapallon 28.–30. lokakuuta 1977 pohjois- ja etelänavan kautta (San Fransiscosta Lontoon, Kapkaupungin ja Aucklandin kautta). Aikaa lennolla kului 54 tuntia 7 minuuttia. Viimeisen ennätyksen teki United Airlinesin 747SP ”Friendship One”, joka teki 29.–31. tammikuuta 1988 maailmanympärilennon Seattlesta Ateenan ja Taipein kautta 35 tunnissa 54 minuutissa.
Vaikka liikennekäytössä 747SP menettikin etulyöntiasemansa, se on historiansa aikana yhdistetty VIP-käyttöön ja muihin erikoistehtävin enemmän kuin mikään muu laajarunkokone. Boeing 747SP:tä yksityiskoneinaan ovat käyttäneet Saudi-Arabian ja Dubain kuningasperheet, Brunein ja Omanin sulttaanit sekä Qatarin ja Bahrainin emiirit. Lisäksi niitä on ollut käytössä Irakin, Saudi-Arabian ja Jemenin hallituksilla, ja Air Malawi vuokrasi Etelä-Afrikasta SP:n kuukaudeksi maan presidentin käyttöön, kun tämä vieraili Lontoossa. Erikoisempiin muunnoksiin kuuluvat Pratt & Whitneyn hankkimat kaksi SP:tä, jotka toimivat uusien suihkumoottorien lentävinä koealustoina. Poikkeuksellisin koneyksilö lienee kuitenkin alun perin United Airlinesille toimitettu 747SP, jonka NASA muutti vuosina 1999–2007 SOFIA-infrapunateleskoopin alustaksi.
Lokakuussa 2018 747SP-koneita oli käytössä enää kahdeksan, eikä yksikään niistä säännöllisessä liikenteessä. Viimeinen SP:tä käyttänyt lentoyhtiö oli Iran Air, joka poisti mallin liikennekäytöstä loppuvuodesta 2016. Pratt & Whitneyn kahden koneen ja NASAn SOFIA-koneen lisäksi Las Vegas Sands -kasino omistaa kaksi SP:tä, joista toinen kuljettaa yhtiön asiakkaita ympäri maailman ja toinen toimii kasinon toimitusjohtajan yksityiskoneena. Yhdellä koneella lentävät Omanin hallitus, Ernest Angley Ministries ja Qatar Amiri Flight. Ainoa museoitu SP on South African Airwaysin museossa lähellä Johannesburgia.
Vaikka SP-koneiden osuus vanhemmista 747-malleista on vain noin kuusi prosenttia, on todennäköistä, että viimeisinä käyttöön jäävät koneet ovat juuri kyseistä mallia, sillä muunnellut ja VIP-käytössä olevat koneet lentävät huomattavasti reittikäytössä olevia vähemmän. Lisäksi NASAlla on aikomuksena pitää SOFIA käytössä vuoteen 2035, joten 747SP pysynee ainakin siihen asti liikenteessä.
Käyttäjät > Nykyiset käyttäjät

Lokakuussa 2018 747SP-koneita oli käytössä kahdeksan.
Oman
Royal Flight of Oman (1)
Saudi-Arabia
Saudi-Arabian hallitus (1)
Yhdysvallat
Ernest Angley Ministries (1)
Las Vegas Sands Corporation (2)
NASA (1)
Pratt & Whitney Engine Services (2)
Käyttäjät > Entiset käyttäjät

Boeing 747SP on aiemmin ollut käytössä seuraavilla lentoyhtiöillä:
| 0 | 1 | 2 |
| --- | --- | --- |
|   Argentiina Aerolíneas Argentinas   Australia Australia Asia Airlines  Qantas   Bahrain Bahrain Amiri Flight   Bermuda Worldwide Aircraft Holding   Brunei Brunein hallitus   Djibouti Daallo Airlines   Etelä-Afrikka Avia Airlines  South African Airways   Etelä-Korea Korean Air Lines   Irak Iraqi Airways   Iran Iran Air   Islanti Air Atlanta Icelandic   Jemen Jemenin hallitus   Kazakstan Kazakhstan Airlines  |   Kiina Air China  CAAC   Komorit Continental Wings  Palace Air   Kongon demokraattinen tasavalta Kinshasa Airways   Luxemburg Luxair   Malawi Air Malawi   Marokko Royal Air Maroc   Mauritius Air Mauritius   Namibia Air Namibia   Qatar Qatar Airways  Qatar Amiri Flight   Ranska Corsair  UTA   Saudi-Arabia Saudi Arabian Airlines  |   Sierra Leone Sky Aviation   Swazimaa Air Gulf Falcon    Syyria Syrian Arab Airlines   Tadžikistan Tajik Air   Taiwan China Airlines  Mandarin Airlines   Uganda Alliance Air   Yhdistyneet arabiemiraatit Abu Dhabi Amiri Flight  Dubai Air Wing   Yhdysvallat American Airlines  Boeing  Braniff International Airways  Fry’s Electronics  Global Peace Ambassadors  Jet Aviation Flight Services  Pan Am  TransAtlantic International Airlines  Trans World Airlines  United Airlines  Wings World Wide  |
Tekniset tiedot

Lähde: Boeing, Flugzeuginfo
Yleiset ominaisuudet
Miehistö: 3
Matkustajat: 331 (kaksi luokkaa, maksimi)
Pituus: &&&&&&&&&&&&&056.031000056,31 m
Kärkiväli: &&&&&&&&&&&&&059.064000059,64 m
Korkeus: &&&&&&&&&&&&&020.06000020,06 m
Siipipinta-ala: &&&&&&&&&&&&0511.&&&&00511,0 m²
Tyhjäpaino: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.147 970 kg
Suurin lentoonlähtöpaino: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.315 600 kg
Hyötykuorma: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.37 970 kg
Polttoainemäärä: 184 630
Suurin laskeutumispaino: 204 117 kg
Rahtitila: 99 m3 konteille, 11 m3 irtotavaralle
Voimalaite: &&&&&&&&&&&&&&04.&&&&004 × Pratt & Whitney JT9D-7A -ohivirtaussuihkumoottoria; &&&&&&&&&&&&0218.0400000218,4 kN  per moottori
Voimalaite: &&&&&&&&&&&&&&04.&&&&004 × Rolls-Royce RB211-524C2 -ohivirtaussuihkumoottoria; &&&&&&&&&&&&0225.0100000225,1 kN  per moottori
Suoritusarvot
Suurin nopeus: &&&&&&&&&&&01093.&&&&001 093 km/h (Mach &&&&&&&&&&&&&&00.09200000,92)
Matkalentonopeus: &&&&&&&&&&&&0991.&&&&00991 km/h
Lentomatka: &&&&&&&&&&010840.&&&&0010 840 km
Lakikorkeus: &&&&&&&&&&013747.&&&&0013 747 m
747SP Boeingin väreissä.
South African Airwaysin 747SP vuonna 1980.
Iran Air oli viimeinen 747SP:llä reittilentoja lentänyt yhtiö.
NASAn SOFIA-lentokone.
Aksu Palmén

Aksu Palmén on suomalainen ääninäyttelijä, joka on dubannut muun muassa Remya Rottatouillessa, Muumipeikkoa, Nuorta Muumipappaa, Paavo Pesusientä, Zukoa, Välkkysmurffia, Heliaa, Royta, Prinssi Nereusta ja Donatelloa. Hän on myös dubannut Näin koulutat lohikäärmeesi 1–3.
Äänirooleja

| --- | --- |
Auktoriteettitunnisteet: Henkilöt :  Elonet
Pieni-Kontio (Pieksämäki)

| Pieni-Kontio |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°26′20″N, 27°28′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Suonenjoen valuma−alue (14.78)
Laskujoki:  oja Iso-Kontioon 
Järvinumero:  14.783.1.015
Mittaustietoja
Pinnankorkeus:  123 m  
Pituus:  580 m  
Leveys:  260 m  
Rantaviiva:  1,627 km  
Pinta-ala:  6,978 ha  
Saaria:  ei saaria 
 fiPieni-Kontio 
Pieni-Kontio  on Etelä-Savossa Pieksämäellä  Ruuhilammen lähellä sijaitseva järvi.
Maantietoa

Järvi on 580 metriä pitkä, 260 metriä leveä, ja sen pinta-ala on 7,0 hehtaaria. Järvellä ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Maijootjoen–Kivilammen valuma-alueeseen (14.783) se kuuluu. Järven vedenpinnan korkeus on 123 metriä mpy.
Löytölampi (Pieksämäki, Sakonkylä)

| Löytölampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°24′55″N, 27°25′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Suonenjoen valuma−alue (14.78)
Laskujoki:  ei laskuojaa 
Järvinumero:  14.783.1.011
Mittaustietoja
Pinnankorkeus:  118,5 m  
Pituus:  450 m  
Leveys:  100 m  
Rantaviiva:  0,984 km  
Pinta-ala:  3,116 ha  
Saaria:  ei saaria 
 fiLöytölampi 
Löytölampi  on Etelä-Savossa Pieksämäellä  Sakonkylän lähellä sijaitseva lampi.
Maantietoa

Lampi on 450 metriä pitkä, 100 metriä leveä, ja sen pinta-ala on 3,1 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Maijootjoen–Kivilammen valuma-alueeseen (14.783) se kuuluu. Lammen vedenpinnan korkeus on 118,5 metriä mpy.
Surun laakso

Maitreya veistettynä kallioon Surun laaksossa
Surun laakso on Induksen vesistöalueeseen kuuluva jokilaakso Himalajan vuoristossa. Se sijaitsee Ladakhin alueella. Tässä laaksossa on pieni kylä, jossa on muutamia Buddhan inkarnaatiota, tarkemmin Maitreyaa esittäviä veistoksia.
Mustikkalampi (Pieksämäki)

| Mustikkalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°25′02″N, 27°26′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Suonenjoen valuma−alue (14.78)
Laskujoki:  suo-oja 
Järvinumero:  14.783.1.012
Mittaustietoja
Pinnankorkeus:  112,5 m  
Pituus:  400 m  
Leveys:  110 m  
Rantaviiva:  0,869 km  
Pinta-ala:  2,495 ha  
Saaria:  ei saaria 
 fiMustikkalampi 
Mustikkalampi  on Etelä-Savossa Pieksämäellä  Silvastinmäen lähellä sijaitseva lampi.
Maantietoa

Lampi on 400 metriä pitkä, 110 metriä leveä, ja sen pinta-ala on 2,5 hehtaaria. Lammella ei ole kartan mukaan saaria.  Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Maijootjoen–Kivilammen valuma-alueeseen (14.783) se kuuluu. Lammen vedenpinnan korkeus on 112,5 metriä mpy.
Lotte Corporation

| Lotte Corporation |
| --- | --- |

Yritysmuoto:  pörssiyhtiö
Perustettu:  1967
Puheenjohtaja:   Shin Kyuk-ho  Shin Dong-bin 
Kotipaikka:   Soul, Korean tasavalta
Toimiala:  konglomeraatti
Tytäryhtiöt:  Lotte Confectionery Lotte Chilsung Lotte GRS Lotte Shopping Lotte Hotel Lotte Chemical Lotte Engineering & Construction
Kotisivu:  lotte.co.kr
Infobox OKVirheellinen NIMI-arvo: 
Lotte Corporation on eteläkorealainen holdingyhtiö, joka sijaitsee Soulissa. Lotte Corporation on perustettu Lotte Confectionery -nimisenä vuonna 1967.
Aiheesta muualla

Virallinen sivusto (koreaksi)
| n k  KRX 100 |
| --- | --- |
 Alteogen  AmoreG  AmorePacific  Celltrion  Celltrion Healthcare  Celltrion Pharm  CJ CheilJedang  CJ ENM  Coway  Doosan Bobcat  Doosan Heavy Industries & Construction  EcoPro BM  Emart  Fila Holdings  F&F  Green Cross  GS  GS Engineering & Construction  GS Retail  Hana Financial  Hanjin KAL  Hankook Tire  Hanmi Pharmaceutical  Hanmi Science  Hanon Systems  Hanwha Ocean  Hanwha Solutions  HD Hyundai  HD Hyundai Heavy Industries  HMM  HLB  Hotel Shilla  Hybe  Hyundai Engineering & Construction  Hyundai Glovis  Hyundai Mobis  Hyundai Motor Company  Hyundai Steel  Iljin Materials  Industrial Bank of Korea  Kakao  KakaoBank  Kakao Games  KakaoPay  Kangwon Land  KB Financial  KEPCO  Kia  Korea Aerospace Industries  Korea Investment  Korea Zinc  Korean Air  Krafton  KSOE  KT  KT&G  Kumho Petrochemical  LG  LG Chem  LG Display  LG Electronics  LG Household & Health Care  LG Innotek  LG Uplus  Lotte Corporation  Lotte Chemical  Mirae Asset Securities  Naver  NCsoft  Netmarble  OCI  Pan Ocean  Pearl Abyss  POSCO  POSCO Chemical  S-Oil  Samsung Biologics  Samsung C&T  Samsung Electro-Mechanics  Samsung Electronics  Samsung Engineering  Samsung Fire & Marine  Samsung Heavy Industries  Samsung Life  Samsung SDI  Samsung SDS  Samsung Securities  Seegene  Shinhan Financial  Shin Poong Pharmaceutical  SK Inc.  SK Biopharmaceuticals  SK Bioscience  SKC  SK Hynix  SK IE Technology  SK Innovation  SK Square  SK Telecom  Woori Financial  Yuhan 
Päivitetty: 1. Marraskuu 2021
Fremover

| Fremover |
| --- | --- |

Lehtityyppi:  sanomalehti
Kustantaja:  Amedia
Levikki:  7 853 (2020)
Perustettu:  1903
Päätoimittaja:  Christian Senning Andersen
Kotikunta:  Narvik
Kotimaa:  Norja
Ilmestymistiheys:  4 krt/vko
Kieli:  norja
Aiheesta muualla
Kotisivu
Fremover on norjalainen vuonna 1903 perustettu sanomalehti, jonka kotikunta on Narvik. Lehti ilmestyy neljästi viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
| n k Amedia |
| --- | --- |
Sanomalehdet:  Akershus Amtstidende  Arbeidets Rett  Aura Avis  Aust Agder Blad  Avisa Gaula  Avisa Hordaland  Avisa Nordland  Avisa Valdres  Avisen Agder  Ávvir  Bergensavisen  Budstikka  Bygdebladet  Bygdeposten  Dalane Tidende  Drammens Tidende  Eikerbladet  Enebakk Avis  Finnmark Dagblad  Finnmarken  Finnmarksposten  Firda  Firdaposten  Fredriksstad Blad  Fremover  Gjengangeren  Gjesdalbuen  Glåmdalen  Gudbrandsdølen Dagningen  Hadeland  Halden Arbeiderblad  Hammerfestingen  Hardanger Folkeblad  Helgelendingen  Haugesunds Avis  Indre Akershus Blad  Jarlsberg  Jærbladet  Kragerø Blad Vestmar  Kvinnheringen  Laagendalsposten  Lierposten  Lofotposten  Lofot-Tidende  Lyngdals Avis  Moss Avis  Namdalsavisa  Nordhordland  Nordlys  Nordstrands Blad  Oppland Arbeiderblad  Porsgrunns Dagblad  Rakkestad Avis  Rana Blad  Ringerikes Blad  Ringsaker Blad  Rjukan Arbeiderblad  Romerikes Blad  Røyken og Hurums Avis  Sande Avis  Sandefjords Blad  Sandnesposten  Sarpsborg Arbeiderblad  Smaalenenes Avis  Sogn Avis  Solabladet  Solungavisa  Strandbuen  Svelviksposten  Sydvesten  Sør-Varanger Avis  Telemarksavisa  Telen  Tidens Krav  Tvedestrandsposten  Tønsbergs Blad  Vaksdalposten  Varingen  Vestby Avis  Østlandets Blad  Østlands-Posten  Østlendingen  Øyene  Ås Avis  Åsane Tidende 
Verkkolehdet:  Akersposten  Avisa Oslo  Bodø Nu  iAlta  iFinnmark  iHarstad  iSandnessjøn  Karmøynytt  Kirkenes By  Min energi  Mitt Hammerfest  Mitt Jessheim  Mitt Lillestrøm  Mitt Lørenskog  Nettavisen  Nidaros  Nordre Aker Budstikke  Rana No  Sagene Avis  Senja247  Toten Idag 
Aikakauslehdet:  Bondebladet  Norsk Landbruk  Traktor 
| --- | --- |
Auktoriteettitunnisteet: Taiteenala :  KulturNav
Noktundo

Noktundo
Noktundo (鹿屯島) korealaisessa Daedongyeojido-kartassa vuodelta 1861.
Noktundo (ven. Ноктундо, hangul: 록둔도/녹둔도; hanja: 鹿屯島; uudistettu latinisaatio: Roktundo/Noktundo) on entinen saari Tumenjoen suistolla Venäjän Primorjen aluepiirissä Pohjois-Korean vastaisella rajalla. Saari on liittynyt mantereeseen Tumenjoen liikkeen takia. Se on ollut osa Venäjää vuodesta 1869, joskin Koreassa liitoksen oikeudellisuus on joskus kyseenalaistettu.
Noktundo oli alkujaan pinta-alaltan 32 km² kokoinen saari Tumenjoen suistolla. Alue oli historiallisesti Korean Joseon-dynastian ja džurtšenien maiden välimaastoa. Rajaa näiden välillä ei oltu määritelty erityisen tarkasti ja se liikkui historian aikana pohjoiseen džurtšenien vetäytyessä ja Joseon-dynastian maiden levittäytyessä. 1400-luvun lopulla raja kulki Tumenjoella, mutta joen varsi liikkui. Vuonna 1587 Yi Sun-sin johti korealaisia saarella käydyssä taistelussa džurtšeneja vastaan. Myöhemmin alkujaan oman saarensa muodostanut Noktundo liittyi joen pohjoisrantaan.
Tumenjoki muodosti suurin piirtein myös Korean ja Kiinan myöhemmän Qing-dynastian välisen rajan. Noktundon omistus oli kuitenkin epäselvää. Kun Venäjän keisarikunta sai Ulko-Mantšurian alueen Kiinalta vuonna 1860, alueeseen sisällytettiin myös Noktundo. Entisen saaren alueelle oli muuttanut korealaisia siirtolaisia, jotka olivat joen liikkuessa menettäneet maitaan sen etelärannalla. Siirtolaisia asui alueella aina 1930-luvulle saakka.
Neuvostoliitto ja Pohjois-Korea allekirjoittivat rajasopimuksen vuonna 1990, jonka mukaan maiden välinen raja kulki keskellä Tumenjokea ja näin ollen Noktundo oli osa Neuvostoliittoa. Etelä-Korea ei tunnustanut sopimusta, joten saaren asema on periaatteessa kiistanalainen, joskin käytännössä se ei ole juuri tullut esille maiden välisissä suhteissa. Joissakin nykyisen Etelä-Korean aktivistipiireissä on vaadittu alueen palauttamista Korealle. Heidän mukaansa Venäjällä ei ollut oikeutta ottaa aluetta alkujaan haltuunsa.
SM Entertainment

| S> M. Entertainment Co., Ltd. |
| --- | --- |

Perustettu:  14. helmikuuta 1995
Toimitusjohtaja:  Kim Yeong-min
Kotipaikka:  Soul,  Etelä-Korea
Toimiala:  Viihdeteollisuus
Tuotteet:  Musiikki & viihde
Henkilöstö:  965 (maaliskuu 2010)
Kotisivu:  http://www.smtown.com/
Infobox OKVirheellinen NIMI-arvo: 
SM Entertainment on Lee Soo-manin vuonna 1995 perustama eteläkorealainen levy-yhtiö. Se toimii laajasti populaarimusiikin ja -viihteen saralla.
Vuonna 2018 yhtiö on arvokkain k-pop -yhtiö toisen ja kolmannen ollessa JYP Entertainment ja YG Entertainment. 
Yhtiö on tunnettu voittojen jakaantumisen jäykkyydestä, joka on johtanut oikeudenkäynteihin yhtiötä vastaan.
Artisteja

Aespa
BoA
H.O.T.
Kangta
TVXQ
TRAX
Super Junior
Girls' Generation
Taeyeon
Tiffany
Shinee
f(x)
Exo
Red Velvet
NCT (Alaryhmät NCT U, NCT 127, NCT Dream, NCT Wish ja WayV)
S.E.S.
SuperM
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (koreaksi) (englanniksi) (japaniksi) (kiinaksi)
Pertti Sariomaa

Pertti Johannes Sariomaa (27. toukokuuta 1936 Myrskylä – 10. tammikuuta 2025 Myrskylä) oli suomalainen kestävyysjuoksija. Hän edusti Myrskylän Myrskyä, ja oli pituudeltaan 181 cm.
Sariomaa voitti 5 000 metrin juoksun Suomen-mestaruuden Jyväskylässä 1965 ajalla 14.16,2. Hän sai 10 000 metrillä SM-pronssia 1964. Maastojuoksun SM-kilpailuissa hän sijoittui parhaimmillaan viidenneksi pitkällä matkalla 1966.
Sariomaa saavutti 5 000 metrillä pronssia Pohjoismaiden-mestaruuskilpailuissa 1965. Hän kilpaili vuosina 1963–1966 lisäksi kuudessa 5 000 ja neljässä 10 000 metrin maaottelujuoksussa. Hän sijoittui parhaimmillaan toiseksi Helsingissä käydyn maaottelun 10 000 metrillä heinäkuussa 1965 ennätyksekseen jääneellä ajalla 29.25,2. 5 000 metrin ennätyksensä 14.13,4 hän juoksi Tampereella 20. kesäkuuta 1966.
Krafton

| Krafton |
| --- | --- |

Yritysmuoto:  pörssiyhtiö
Osake:  KRX: 259960
Perustettu:  5. marraskuuta 2018
Kotipaikka:  Seongnam, Etelä-Korea
Tuotteet:  videopelit
Kotisivu:  krafton.com/en/
Infobox OKVirheellinen NIMI-arvo: 
Krafton on eteläkorealainen vuonna 2018 perustettu holdingyhtiö, joka on erikoistunut videopeleihin. Sen perusti vuonna 2007 perustettu tietokonepelien kehittäjä Bluehole, joka tunnetaan etenkin TERA (2011) ja PlayerUnknown’s Battlegrounds (2017) -peleistä.